
E L Ő T E R J E S Z T É S

Sülysáp Város Önkormányzata Képviselő-testületének
2016. január 21-én tartandó munkaterv szerinti ülésére

6. napirendhez
Tárgy:
Pest Megyei Katasztrófavédelmi Igazgatóság elszámolása önkormányzati támogatással 

Tisztelt Képviselő-testület!
Sülysáp Város Önkormányzata és a Pest Megyei Katasztrófavédelmi Igazgatóság (PMKI) között 2015. július 17-én létrejött Adományozási Megállapodás keretében önkormányzatunk 200.000 Ft, azaz kettőszázezer forint összegű támogatással járult hozzá a Pest Megyei Katasztrófavédelmi Igazgatóság Sülysápon illetékes Cegléd Katasztrófavédelmi Kirendeltsége alaptevékenységének – tűzoltás, műszaki mentés, katasztrófa-elhárítás – és hatósági feladatainak ellátásához. 
A PMKI kötelezettséget vállalt arra, hogy a rendelkezésére bocsájtott összeget elkülönítve kezeli, annak felhasználását a Cegléd Katasztrófavédelmi Kirendeltség részére biztosítja. Adományozott a támogatási összeget 2015. december 31-ig használhatta fel. 
A Megállapodás II/3. pontja alapján az Önkormányzat egyoldalú nyilatkozattal jogosult elállni és a támogatást visszafizettetni, ha a támogatás részben vagy egészben nem a szerződésben foglaltak szerint kerül felhasználásra, ha a PMKI az elfogadott céltól eltérő feladatot valósít meg, elszámolási kötelezettségét írásbeli kérelemre sem teljesíti vagy valótlan nyilatkozatot tesz. 

A PMKI a támogatás felhasználását bemutató számadását 2016. január 8-án benyújtotta, melyhez a mellékelt dokumentumokat és számlamásolatokat csatolt.

A Polgármesteri Hivatal az elszámolás formai és tartalmi ellenőrzését elvégezte; mely során vizsgálta a kapott támogatás cél szerinti felhasználását, valamint a bizonylati és jogszabályi előírások betartását.
Az ellenőrzés eredményeképpen megállapítható volt, hogy a támogatott által benyújtott dokumentumok megfeleltek a megkötött megállapodásban meghatározott követelményeknek, a támogatási összeget pedig a rendeltetésszerűen, az Adományozási Megállapodásban rögzített célokra használták fel. 

Mindezek alapján javaslom a tisztelt Képviselő-testületnek, hogy a Pest Megyei Katasztrófavédelmi Igazgatóság elszámolását fogadja el. 

…/2016. (I. 21.) ÖKT határozati javaslat

Sülysáp Város Önkormányzatának Képviselő-testülete a Pest Megyei Katasztrófavédelmi Igazgatóság részére a 2015. július 17-én létrejött Adományozási Megállapodás alapján juttatott 200.000 Ft összegű önkormányzati támogatás felhasználásáról szóló elszámolását – megköszönve a szervezet településünkön végzett elmúlt évi munkáját – elfogadja.
Határidő: azonnal  

Felelős: polgármester
Sülysáp, 2016. január 12.

Horinka László s.k.


polgármester
Láttam!

Sülysáp, 2016. január 12.
dr. Tóth Krisztina s.k.

